ועדת הכנסת, כנסת 18, פרוטוקול מספר 209, 2011-11-15 11:00

יריב לוין: שלום לכולם, אני מתכבד לפתוח את הדיון.

יריב לוין: אני מבקש לברך את תלמידי כיתה י"ב מתיכון מקיף "אלדד" , נתניה.

יריב לוין: ברוכים הבאים לוועדת הכנסת, ועדה שיש בה לפעמים דיונים סוערים ולפעמים טכניים.

יריב לוין: אני גם מקדם בברכה את יושבת ראש הכנסת לשעבר, חברת הכנסת.

יריב לוין: דליה איציק.

יריב לוין: אנחנו נעבור לסדר היום ונתחיל בסוגיה של קביעת ועדות לדיון בהצעות חוק.

יריב לוין: הצעה ראשונה - הצ"ח לאיחוד קווי החירום הטלפוניים, התשס"ט-2009 (פ/1586/18), הצעת חה"כ משה גפני ואורי מקלב.

יריב לוין: ביחס להצעה הזו נשמעו הצעות להעביר לוועדת הפנים והגנת הסביבה או לוועדת הכלכלה.

יריב לוין: הלשכה המשפטית המליצה להעביר לוועדת הכלכלה.

יריב לוין: כך נדמה לי שנכון וכך צריך לעשות.

יריב לוין: לפיכך אני מציע להעביר לוועדת הכלכלה.

יריב לוין: מי בעד?

יריב לוין: תודה, אושר פה אחד.

יריב לוין: ההצעה הבאה - הצע"ח התקשורת (בזק ושידורים)(תיקון – מוקד חירום טלפוני לנפגעות ולנפגעי תקיפה מינית), התשע"א-2011, הצעת חברי הכנסת אורלי לוי אבקסיס וגדעון עזרא (פ/3268/18).

יריב לוין: בעניין הזה נשמעו הצעות להעביר לוועדה לקידום מעמד האישה.

יריב לוין: הלשכה המשפטית סבורה שיש להעביר לוועדת הכלכלה, אבל על מנת להגיע באמת להסדרים ולהסכמות עם כולם, ומאחר שלנושא הזה יש באמת גם נגיעה ברורה לסוגיה של מעמד האישה, אני מציע להעביר את זה לוועדה למעמד האישה.

יריב לוין: מי בעד?

יריב לוין: תודה, אושר פה אחד.

יריב לוין: ההצעה הבאה - הצ"ח לעידוד הנקה ושמירה על אופן הזנת תינוקות, התשע"א-2011, הצעת חבר הכנסת דני דנון (פ/3209/18) הכלכלה.

יריב לוין: הלשכה המשפטית סבורה שיש להעביר לוועדת העבודה, הרווחה והבריאות.

יריב לוין: לבקשת המציע, חבר הכנסת דני דנון, ולאחר הסכמה של ראשי הוועדות האחרות אני מציע להעביר את ההצעה לוועדת הכלכלה.

יריב לוין: מי בעד?

יריב לוין: תודה, אושר פה אחד.

רוברט אילטוב: אני נמנע.

יריב לוין: נרשם.

יריב לוין: ב.

יריב לוין: קביעת ועדה לדיון בהצעה לסדר היום בנושא: "פיצוץ הגז בנתניה" – הצעת חברי הכנסת נחמן שי, דב חנין, יצחק וקנין, רוברט אילטוב, זבולון אורלב ומיכאל בן ארי

יריב לוין: אנו עוברים לנושא הבא - קביעת ועדה לדיון בהצעה לסדר היום בנושא: "פיצוץ הגז בנתניה" – הצעת חברי הכנסת נחמן שי, דב חנין, יצחק וקנין, רוברט אילטוב, זבולון אורלב ומיכאל בן ארי.

יריב לוין: ההצעה הזו- אני מציע להעביר אותה לוועדת הכלכלה, שם אנחנו מרכזים דיונים בנושא הגז, למיניהם.

יריב לוין: מי בעד?

יריב לוין: תודה, אושר פה אחד.

יריב לוין: ג.

יריב לוין: קביעת ועדות לדיון בהצעות החוק הבאות: 1.

יריב לוין: הצעת חוק גיל הפרישה (תיקון – גיל הפרישה לנשים), התשע"א-2011 של חברת הכנסת דליה איציק (פ/2975/18) 2.

יריב לוין: הצעת חוק גיל פרישה (תיקוני חקיקה), התשס"ט-2009 – של חבר הכנסת מוחמד ברכה וקבוצת חברי הכנסת (פ/531/18) 3.

יריב לוין: הצעת חוק גיל פרישה (תיקון – ביטול העלאה אוטומטית של גיל הפרישה), התשע"א-2011 של חברת הכנסת ציפי חוטובלי (פ/3102/18) 4.

יריב לוין: הצעת חוק גיל פרישה לאישה (תיקוני חקיקה), התשע"א-2011 – של חברת הכנסת זהבה גלאון וקבוצת חברי כנסת (פ/3168/18)

יריב לוין: אנו עוברים לסוגיה הכבדה של קביעת ועדות לדיונים בשורת הצעות שנוגעות לגיל הפרישה.

יריב לוין: הצעת החוק הראשונה, של חברת הכנסת דליה איציק, הצעת חוק גיל הפרישה (תיקון – גיל הפרישה לנשים), התשע"א-2011 של חברת הכנסת דליה איציק (פ/2975/18), ההצעה השניה - הצעת חוק גיל פרישה (תיקוני חקיקה), התשס"ט-2009 – של חבר הכנסת מוחמד ברכה וקבוצת חברי הכנסת (פ/531/18), הצעת חוק גיל פרישה (תיקון – ביטול העלאה אוטומטית של גיל הפרישה), התשע"א-2011 של חברת הכנסת ציפי חוטובלי (פ/3102/18) והצעת חוק גיל פרישה לאישה (תיקוני חקיקה), התשע"א-2011 – של חברת הכנסת זהבה גלאון וקבוצת חברי כנסת (פ/3168/18) לאחר הרבה דיונים בסופו של דבר הצלחנו להביא את כולם להסכמה שכל ההצעות תועברנה לוועדת העבודה, הרווחה והבריאות תוך הבנה והסכמה של כל המציעים שהמשא ומתן שמנהל כרגע יושב ראש הוועדה, חבר הכנסת חיים כץ, מול הממשלה כדי להגיע להסדר ייעשה בשמם ועל דעתם של כולם.

יריב לוין: הצעת החוק שנמצאת כבר בשלב של קריאה ראשונה בוועדת העבודה והרווחה, ולכן אני מניח שיבוצע מיזוג - -

קריאה: שניה שלישית.

יריב לוין: אני אומר – עברה קריאה ראשונה, ונמצאת בשלב של הכנה לקריאה שניה ושלישית.

יריב לוין: אני מניח שיבוצע מיזוג של כל הצעות החוק כך שכל אותם חברי כנסת שהיו שותפים למהלך החשוב הזה יהיו חלק ממנו, כאשר החוק יובא במאוחד לקריאה שניה ושלישית.

יריב לוין: מי בעד לאשר את ההסדר הזה ולהביא את כל ההצעות לוועדת העבודה, הרווחה והבריאות?

יריב לוין: פה אחד.

יריב לוין: תודה.

יריב לוין: ד.

יריב לוין: בקשת יו"ר ועדת העבודה, הרווחה והבריאות למיזוג הצעות החוק הבאות, לפי סעיף 84(ד) לתקנון הכנסת: 1.

יריב לוין: הצעת חוק הביטוח הלאומי (תיקון מס' 132) (פטור מתשלום דמי ביטוח לחניכי מכינות קדם צבאיות ולמתנדבים בשנת שירות), התשע"א-2011 (מ/612) 2.

יריב לוין: הצעת חוק הביטוח הלאומי (תיקון – פטור מדמי ביטוח לתלמיד מכינה קדם צבאית), התשע"א-2011, (פ/3404/18) של חה"כ זבולון אורלב

יריב לוין: יש לנו בקשה של יושב ראש ועדת העבודה, הרווחה והבריאות, חבר הכנסת חיים כץ, שמבקש למזג שתי הצעות חוק ולהביאן כהצעה אחת לקריאה השניה והשלישית.

יריב לוין: האחת, הצעת חוק הביטוח הלאומי (תיקון מס' 132) (פטור מתשלום דמי ביטוח לחניכי מכינות קדם צבאיות ולמתנדבים בשנת שירות), התשע"א-2011 (מ/612), והשניה - הצעת חוק הביטוח הלאומי (תיקון – פטור מדמי ביטוח לתלמיד מכינה קדם צבאית), התשע"א-2011 (פ/3404/18) של חה"כ זבולון אורלב, שנמצאת בשלב של הכנה לקריאה ראשונה.

יריב לוין: אני מניח שהן תמוזגנה, אם נאשר את זה ואחר כך תבואנה יחד לקריאה השניה והשלישית.

יריב לוין: הערות?

יריב לוין: התייחסויות?

יריב לוין: מי בעד לאשר את הבקשה?

יריב לוין: פה אחד, תודה, אושר.

יריב לוין: אני מודה לכם, הישיבה נעולה.